CELEX: 
Language: lv
Date: 2020-06-09 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz ierakstu par perfluoroktānsulfoskābi (PFOS) un tās atvasinājumiem groza Eiropas Parlamenta un Padomes Regulas (ES) 2019/1021 I pielikumu

EIROPAS
                             KOMISIJA
                                                      Briselē, 9.6.2020.
                                                      C(2020) 3639 final
                        KOMISIJAS DELEĢĒTĀ REGULA (ES) …/..
                                          (9.6.2020),
   ar ko attiecībā uz ierakstu par perfluoroktānsulfoskābi (PFOS) un tās atvasinājumiem
        groza Eiropas Parlamenta un Padomes Regulas (ES) 2019/1021 I pielikumu
                                 (Dokuments attiecas uz EEZ)
LV                                                                                      LV
 ---pagebreak---                                    PASKAIDROJUMA RAKSTS
   1.        DELEĢĒTĀ AKTA KONTEKSTS
   Regulas (ES) 2019/1021 1. pants par minētās regulas mērķi nosaka aizsargāt cilvēka veselību
   un vidi no noturīgiem organiskajiem piesārņotājiem (NOP), aizliedzot, pēc iespējas drīz
   pakāpeniski izbeidzot vai ierobežojot tādu vielu ražošanu, laišanu tirgū un izmantošanu, uz
   kurām attiecas Stokholmas Konvencija par noturīgiem organiskajiem piesārņotājiem.
   Perfluoroktānsulfoskābe (PFOS), tās sāļi un perfluoroktānsulfonilfluorīds (PFOSF) ir iekļauti
   konvencijas B pielikumā, kurā norādīti pieļaujamie izmantošanas mērķi un īpašie izņēmumi.
   NOP pārskatīšanas komiteja ieteica1 visus pieļaujamos izmantošanas mērķus svītrot, izņemot
   izmantošanu par kukaiņu ēsmu, kas satur sulfluramīdu. NOP pārskatīšanas komiteja arī ieteica
   ar īpašu izņēmumu aizstāt pieļaujamo izmantošanas mērķi, kas atļauj izmantošanu cieta
   hroma pārklājumos un ugunsdzēsības putās.
   Stokholmas konvencijas Pušu devītajā konferencē, kas no 2019. gada 10. maija līdz 29.
   aprīlim notika Ženēvā, Šveicē, pēc NOP pārskatīšanas komitejas ieteikuma tika pieņemts
   lēmums (SC-9/4) konvencijas B pielikumā iekļautās PFOS, tās sāļu un PFOSF pieļaujamos
   izmantošanas mērķus un īpašos izņēmumus grozīt. Vienīgais grozījums, kas ir relevants spēkā
   esošajiem ES tiesību aktiem, ir tas, ka PFOS, tās sāļu un PFOSF lietojums par miglas
   novēršanas līdzekli nedekoratīviem cieta hroma pārklājumiem slēgta cikla sistēmā no
   pieļaujama izmantošanas mērķa mainīts uz īpašu izņēmumu. Šī izmaiņa prasa Regulas (ES)
   2019/1021 I pielikumā norādīt izņēmuma izmantošanas termiņu.
   Saskaņā ar Regulas (ES) 2019/1021 15. panta 1. punkta otro daļu, lai PFOS ierakstā varētu
   izdarīt attiecīgas izmaiņas, būtu jāpieņem atsevišķs deleģētais akts, ar ko groza Regulas (ES)
   2019/1021 I pielikumu.
   2.        PIRMS AKTA PIEŅEMŠANAS NOTIKUSĪ APSPRIEŠANĀS
   Grozījumu projektu 2019. gada 26. novembrī apsprieda ar ekspertu grupu (“NOP jomā
   kompetento iestāžu sanāksme”), un tās komentāri pēc iespējas tika ņemti vērā. Ekspertu grupā
   pārstāvētas visas ieinteresētās personas – dalībvalstu, Eiropas Ķimikāliju aģentūras, ķīmiskās
   rūpniecības un pilsoniskās sabiedrības pārstāvji.
   Laikā no 2019. gada 29. novembra līdz 27. decembrim akta projekts tika nodots sabiedriskajai
   apspriešanai. Tika saņemts viens komentārs, kurā tika lūgts ražojumiem piemērot tos pašus
   noteikumus kā Regulas (ES) Nr. 1907/2006 (REACH) XVII pielikuma 68. ierakstā, kas
   attiecas uz PFOA, tās sāļiem un ar PFOA saistītiem savienojumiem. Šis lūgums nav pamatots,
   jo tas attiecas uz citas vielas regulatīvajiem noteikumiem. Turklāt izmaiņas PFOS ierakstā
   attiecas uz rūpniecisku lietojumu, nevis izmantošanu ražojumos.
   3.        DELEĢĒTĀ AKTA JURIDISKIE ASPEKTI
   Pamatojoties uz notikumu attīstību saistībā ar konvenciju, ar deleģēto aktu tiek grozīts
   I pielikumā iekļautais ķīmisko vielu saraksts. Ierosinātā deleģētā akta juridiskais pamats ir
   Regulas (ES) Nr. 2019/1021 15. panta 1. punkts.
   1
           Lēmums POPRC-14/3.
LV                                                 1                                              LV
 ---pagebreak---                            KOMISIJAS DELEĢĒTĀ REGULA (ES) …/..
                                                (9.6.2020),
     ar ko attiecībā uz ierakstu par perfluoroktānsulfoskābi (PFOS) un tās atvasinājumiem
          groza Eiropas Parlamenta un Padomes Regulas (ES) 2019/1021 I pielikumu
                                         (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2019. gada 20. jūnija Regulu (ES) 2019/1021 par
   noturīgiem organiskajiem piesārņotājiem2 un jo īpaši tās 15. panta 1. punktu,
   tā kā:
   (1)     Ar Regulu (ES) 2019/1021 tiek īstenotas saistības, kuras Savienība uzņēmusies
           saskaņā ar Stokholmas Konvenciju par noturīgajiem organiskajiem piesārņotājiem3
           (“Konvencija”) un 1979. gada Konvencijai par gaisa pārrobežu piesārņojumu lielos
           attālumos pievienoto Protokolu par noturīgajiem organiskajiem piesārņotājiem4
           (“Protokols”).
   (2)     Konvencijas B pielikumā (“Ierobežojumi”) ir to ķīmisko vielu saraksts, attiecībā uz
           kurām katrai Konvencijas Pusei ir jāierobežo ražošana, izmantošana, imports un
           eksports, ņemot vērā visus minētajā pielikumā uzskaitītos piemērojamos pieļaujamos
           izmantošanas mērķus un/vai īpašos atbrīvojumus.
   (3)     Konvencijas Pušu konference saskaņā ar Konvencijas 8. panta 9. punktu savā devītajā
           sanāksmē       nolēma         Konvencijas     B    pielikumu     grozīt    attiecībā    uz
           perfluoroktānsulfoskābes (PFOS), tās sāļu un perfluoroktānsulfonilfluorīda (PFOSF)
           pieļaujamajiem izmantošanas mērķiem un īpašiem izņēmumiem. Pušu konference
           nolēma, ka pieļaujamais izmantošanas mērķis, kas atļauj PFOS, tās sāļus un PFOSF
           izmantot metalizācijai (cietajai metalizācijai) tikai slēgta cikla sistēmās, jānomaina uz
           īpašu izņēmumu.
   (4)     Tas, ka pieļaujamais izmantošanas mērķis, kas atļauj PFOS, tās sāļus un PFOSF
           izmantot metalizācijai (cietajai metalizācijai) tikai slēgta cikla sistēmās, ir aizstāts ar
           īpašu izņēmumu, nozīmē, ka minēto izņēmumu Pusēm ir atļauts izmantot ne ilgāk kā
           piecus gadus pēc minētā grozījuma stāšanās spēkā. Ja kāda Puse to pieprasa un ja ir
           pamatojums, kāpēc izmantošana jāturpina, ar Pušu konferences lēmumu izņēmuma
           piemērošanas termiņu var pagarināt vēl uz pieciem gadiem. Tādēļ Regulas (ES)
           2019/1021 I pielikuma A daļas ieraksts par perfluoroktānsulfoskābi (PFOS) un tās
           atvasinājumiem būtu jāgroza, lai atspoguļotu Konvencijas uzliktos pienākumus.
   (5)     Tāpēc Regula (ES) 2019/1021 būtu attiecīgi jāgroza,
   2
           OV L 169/45, 25.6.2019., 45. lpp.
   3
           OV L 209, 31.7.2006., 3. lpp.
   4
           OV L 81, 19.3.2004., 37. lpp.
LV                                                   2                                                 LV
 ---pagebreak---    IR PIEŅĒMUSI ŠO REGULU.
                                                1. pants
   Regulas (ES) 2019/1021 I pielikumu groza saskaņā ar šīs regulas pielikumu.
                                                2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā
   Vēstnesī.
   Šī regula uzliek saistības kopumā un ir tieši piemērojama visās dalībvalstīs.
   Briselē, 9.6.2020
                                                 Komisijas vārdā —
                                                 priekšsēdētāja
                                                 Ursula VON DER LEYEN
LV                                                  3                                           LV
 ---documentbreak---                              EIROPAS
                             KOMISIJA
                                                    Briselē, 9.6.2020.
                                                    C(2020) 3639 final
                                                    ANNEX
                                         PIELIKUMS
                                        [dokumentam]
                       KOMISIJAS DELEĢĒTĀ REGULA (ES) …/...,
   ar ko attiecībā uz ierakstu par perfluoroktānsulfoskābi (PFOS) un tās atvasinājumiem
        groza Eiropas Parlamenta un Padomes Regulas (ES) 2019/1021 I pielikumu
LV                                                                                      LV
 ---pagebreak---                                             PIELIKUMS
   Regulas (ES) 2019/1021 I pielikuma A daļā ierakstā par perfluoroktānsulfoskābi un tās
   atvasinājumiem (PFOS) ceturtajā slejā (“Īpašs izņēmums lietošanai par starpproduktu vai cita
   specifikācija”) 4. punktu groza šādi:
   1)      punkta pirmo daļu aizstāj ar šādu:
   “4. Ja vidē izplūdušais daudzums tiek minimalizēts, ir atļauts ražot un laist tirgū līdz [šīs
   grozošās regulas spēkā stāšanās datums + 5 gadi] izmantošanai par miglas novēršanas līdzekli
   nedekoratīviem cieta hroma (VI) pārklājumiem slēgta cikla sistēmās. Ja dalībvalstis, kurās
   PFOS izmanto, līdz [šīs grozošās regulas spēkā stāšanās datums + 4 gadi] Komisijai paziņo
   par PFOS izskaušanā paveikto un pamato vajadzību turpināt šādu izmantošanu, Komisija līdz
   [šīs grozošās regulas spēkā stāšanās datums + 5 gadi] izskata vajadzību pagarināt termiņu,
   kādā piemērojama atkāpe šādai PFOS izmantošanai, ne ilgāk kā uz pieciem gadiem.”;
   2)      punkta trešo daļu svītro.
LV                                               1                                               LV